Video: Raadslid vergeet om sy mikrofoon af te skakel – toe die natuur roepSkermskoot uit die video Die verrigtinge tydens die raadsvergadering in Georgetown, Texas, was vreeslik ordelik en ernstig, totdat die burgemeester vergeet het om sy mikrofoon af te skakel toe hy die badkamer gebruik het. ŉ Video van die voorval word wyd op sosiale media versprei. Burgemeester Dale Ross staan in die begin van die video op, en terwyl burgemeester Rachael Jonrowe oor vriende en familie gesels wat antibiotika-weerstandige aansteeklike siektes opgedoen het, kan mens hoor hoe Ross urineer en dan die toilet spoel. Jonrowe sukkel om tot bedaring te kom toe sy besef wat gebeur. Boonop voer internetgebruikers aan dat Ross nie sy hande gewas het nie, want mens kan nie ŉ kraan hoor loop nie. Die video is die afgelope vyf dae reeds meer as 3.1 miljoen keer op YouTube gekyk.